АҞӘА, ԥхынгәы 2 - Sputnik. Ростовтәи аобласт аҿы хымԥадатәи алаҵаҟаҵара иалагоит атәылауаа хаз иго ркатегориақәак рзы ҳәа аанацҳауеит РИА Новости.
Арегионалтә Роспотребнадзор ақәҵарала COVID-19 аҟынтәи алаҵа ҟарҵароуп азеиԥшкрыфарачара, ахәаахәҭра, абзазаратә маҵзурақәа, аҵараҵара, агәабзиарахьчара, асоциалтә хьчара, акультура усхкқәа рҟны аус зуа, ахәыҷқәа рыгәмырҿыӷьратә центрқәа, атеатрқәа, акинотеатрқәа, аконцерттә залқәа рҿы аус зуа.
Алаҵаҟаҵара азыԥхьагәаҭоуп аҳәынҭмаҵзурауааи 18 шықәса еиҳабу астудентцәеи рзы.
Адокумент инақәыршәаны иарбоу аусхкқәа рнапхгаҩцәа еиҿыркаароуп ԥхынгәы 29 рҟынӡа алаҵа актәи акомпонент аҟаҵара, нанҳәа 26 рҟынӡа –аҩбатәи акомпонент аҟаҵара.
Апандемиа аамҭа иалагӡаны Ростовтәи аобласт аҿы ашәҟәы иҭагалоуп 100 нызқьҩык рҟынӡа коронавирус змоу.
Абри аамҭала арегион аҿы ргәы бзиахеит 90 нызқьҩык, рыԥсҭазаара иалҵит 4674-ҩык.